ป้อง สลัดลุคเจ้าชู้สู่ผู้ชายอบอุ่น ชม เอสเธอร์ ส่งอารมณ์ได้ดี
สลัดมาดเพลย์บอยตัวพ่อ ป้อง-ณวัฒน์ กุลรัตนรักษ์ พระเอกหนุ่ม ดี๊ด๊าสวมบทผู้ชายอบอุ่นในละคร เหมือนเราเคยรักกัน ทางช่องวัน 31 ป้อง เผยว่า คาแรกเตอร์จะเป็นผู้ชายอบอุ่น ใจดี มีเหตุผล เป็นนักบริหารรุ่นใหม่ที่รักษ์โลก จริงๆ ก็รู้สึกดีนะครับที่ได้รับบทผู้ชายดีๆบ้าง เป็นพระเอกเจ้าชู้มาหลายเรื่องแล้ว จะเป็นละครรักโรแมนติกอบอุ่นหัวใจ ต่างจากที่เคยเล่นมาหลายๆเรื่อง ไม่ใช่แนวรักกุ๊กกิ๊กจ๋า แต่เป็นอีกเลเวลนึงของความรัก ที่มีเรื่องการพลัดพราก ไม่สมหวัง ตอนแสดงเล่นยากมาก ถึงกับต้องจับเข่าคุยกับผู้กำกับเลยว่าต้องเล่นขนาดไหน>> อ่านเรื่องย่อนิยายทุกเรื่อง คลิกที่นี่ <<ส่วนการร่วมงานกับน้อง เอสเธอร์ (เอสเธอร์ สุปรีย์ลีลา) เป็นครั้งแรก ต้องบอกว่าเอสเธอร์เป็นนักแสดงเจนใหม่ที่มีทักษะการแสดงที่สูงมาก พอเข้าฉากด้วยกันแล้วรู้สึกว่าน้องมีพลัง การรีแอ็กรับส่งการแสดงเทียบกับนางเอกเบอร์ใหญ่ๆได้เลย เวลาเขาส่งอารมณ์มาแต่ละที ทำให้เรารู้สึกอินแล้วเล่นได้ลึกมากกว่าเดิม ต้องขอบคุณน้องด้วยครับที่เป็นพาร์ตเนอร์การแสดงที่ดีเยี่ยมเลยครับ.
สลัดมาดเพลย์บอยตัวพ่อ ป้อง-ณวัฒน์ กุลรัตนรักษ์ พระเอกหนุ่ม ดี๊ด๊าสวมบทผู้ชายอบอุ่นในละคร เหมือนเราเคยรักกัน ทางช่องวัน 31
เหมือนเราเคยรักกัน,ป้อง ณวัฒน์,เอสเธอร์ สุปรีย์ลีลา,ละครช่องวัน,คาแรกเตอร์,นิยาย,ข่าววันนี้,ละคร